PMIndiaData/PMIndiaSum huggingface dataset:
وزیر اعظم نے ماریشش کے وزریر اعظم کے ساتھ تبادلہ خیال

نئی دہلی،20اپریل؍2022 وزیر اعظم جناب نریندر مودی نے آج ماریشش کے وزیر اعظم جناب پروند کمار جگناتھ کے ساتھ تبادلہ خیال کیا۔دونوں رہنماؤں کے درمیان وزیر اعظم مودی کے گجرات کے دورے کے دوران اکثر موقعوں پر ملاقاتیں ہوتی رہی ہیں۔ وزیر اعظم مودی نے ٹوئٹ کیا: ’’وزیر اعظم کمار جگناتھ کے ساتھ تبادلہ خیال تعمیری رہا ۔ہم نے ہندوستان اور ماریشش کے درمیان بہت سے شعبوں میں دو طرفہ تعاون میں مزید اضافہ کرنے کے حوالے سے گفتگو کی۔‘‘
وزیر اعظم نے کوزی کوڈ میں طیارہ حادثہ کے سبب جانوں کے اتلاف پر تعزیت کا اظہار کیا ہے

نئی دہلی، 7/اگست 2020 ۔ وزیر اعظم جناب نریندر مودی نے کوزی کوڈ میں طیارہ حادثہ کے سبب جانوں کے اتلاف پر تعزیت کا اظہار کیا ہے۔ ایک ٹوئیٹ میں وزیر اعظم نے کہا ہے–- ’’کوزی کوڈ میں ہوئے طیارہ حادثہ سے غم زدہ ہوں۔ میری دلی تعزیت ان لوگوں کے تئیں ہے جنھوں نے اپنے اعزہ کو کھویا ہے۔ زخمیوں کی جلد از جلد صحت یابی کے لئے میری نیک خواہشات۔ صورت حال کے بارے میں کیرالہ کے وزیر اعلیٰ وجین پنارائے جی کے ساتھ بات چیت کی ہے۔ افسران جائے حادثہ پر موجود ہیں اور وہ متاثرین کو ہر ممکن مدد فراہم کررہے ہیں۔‘‘
وزیراعظم نے اسرو کو پی ایس ایل وی-سی 49/ای او ایس-01 مشن کو کامیابی کے ساتھ خلاء میں بھیجنے پر مبارک باد دی

نئی دہلی،07نومبر ،2020 / وزیراعظم جناب نریندر مودی نے بھارتی خلائی تحقیق کی تنظیم اسرو اور بھارت کی خلائی صنعت کو پی ایس ایل وی – سی 49 / ای او ایس -01 مشن کو کامیابی کےساتھ خلاء میں بھیجنے پر مبارک باد دی۔ وزیراعظم نے کہا ‘‘میں اسرو اور بھارت کی خلائی صنعت کو پی ایس ایل وی – سی 49 / ای او ایس -01 مشن کو آج کامیابی کےساتھ خلاء میں بھیجنے پر مبارک باد دیتا ہوں۔ کووڈ – 19 کے وقت میں ہمارے سائنسداوں نے آخری مدت پوری کرنے کے لیے بہت سی مجبوریوں پر غلبہ حاصل کیا۔ اس مشن میں نو مصنوعی سیارچے بھی خلاء میں بھیجے گیے ہیں جن میں امریکہ اور لگشمبرگ کے چار چار سیارچے اور ایک سیارچہ لیتھوانیا کا شامل ہے۔ ’’ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیر اعظم نے سنسکرت میں کرکٹ کمنٹری کی ستائش کی

وزیر اعظم جناب نریندر مودی نے سنسکرت میں کرکٹ کمنٹری پیش کرنے کے لیے شہریوں کی کوششوں کی ستائش کی ہے۔ انہوں نے اپنے من کی بات کا وہ کلپ بھی شیئر کیا جس میں انہوں نے کاشی میں ایسی ہی ایک کوشش کا ذکر کیا تھا۔ ایک شہری کے ٹویٹ کا حوالہ دیتے ہوئے، وزیر اعظم نے ٹویٹ کیا: ’’یہ دیکھ کر خوشی ہوئی…. ایسی کوشش کرنے والوں کو مبارکباد۔ پچھلے سال ایک من کی بات (#MannKiBaat ) پروگراموں کے دوران میں نے کاشی میں ایسی ہی ایک کوشش کا ذکر کیا تھا، اسے بھی شیئر کررہا ہوں ۔ https://t.co/bEmz0” ۔۔۔۔۔۔۔۔۔۔۔ ش ح۔ا گ۔ن ا۔
عظیم ریاست اروناچل پردیش کے لیے کام کرنا اور اسے اس کی حقیقی قوت کو سمجھنے میں مدد فراہم کرنا باعث اعزاز ہے: وزیر اعظم

وزیر اعظم جناب نریندر مودی نے ، گذشتہ روز اُن ہی کے ذریعہ شروع کی گئیں ترقیاتی پہل قدمیوں پر عوام کے ذریعہ ٹوئیٹر پر کی گئی ستائش پر اپنے ردعمل کا اظہار کیا۔ وزیر اعظم نے گذشتہ روز ایٹانگر میں دونی پولو ہوائی اڈے کا افتتاح کیا اور 600 میگا واٹ کے حامل کاکمینگ پن بجلی اسٹیشن کو قوم کے نام وقف کیا تھا۔ شمال مشرق میں فضائی کنکٹیویٹی میں ہوئے زبردست اضافہ کو لے ایک تبصرے کا جواب دیتے ہوئے وزیر اعظم نے کہا ’’ہاں، جہاں تک شمال مشرق میں کنکٹیویٹی کی بات ہے ، تو یہ ایک بہت بڑی تبدیلی ہے۔ اس کی بدولت مزید سیاحوں کو یہاں کا دورہ کرنے اور شمال مشرقی خطے کے عوام کو ملک کے دیگر حصوں کے لیے سفر کرنے میں آسانی پیدا ہوئی ہے۔‘‘ جب ایک شہری نے ریاست کی ترقی کے لیے وزیر اعظم کی عہد بندگی کو اجاگر کیا، تو جناب مودی نے جواب دیا ’’اروناچل پردیش کے عوام غیر معمولی ہیں۔ ان کا جذبۂ حب الوطنی غیر متزلزل ہے۔ عظیم ریاست اروناچل پردیش کے لیے کام کرنا اور اسے اس کی حقیقی قوت کو پہچاننے میں مدد فراہم کرنا باعث اعزاز ہے ۔‘‘
وزیراعظم راشٹریہ بال پرسکار 2020 کے فاتحین کے ساتھ تبادلہ خیال کریں گے

نئی دہلی،23 جنوری : وزیراعظم جناب نریندر مودی کل یعنی 24 جنوری 2020 کو پردھان منتری راشٹریہ بال پرسکار 2020 جیتنےوالے 49 بچوں کے ساتھ ملاقات اور تبادلہ خیال کریں گے۔ یہ 49ایوارڈ یافتگان ہندوستان کی مختلف ریاستوں کے ہیں جن میں جموں و کشمیر ، منی پور اور اروناچل پردیش کے ایک ایک بچے شامل ہیں۔ ان بچوں نے یہ ایوارڈ فن و ثقافت ، اختراعات ،درسی ، سماجی خدمت ، کھیل کود اور بہادری کے شعبوں میں حاصل کئے ہیں۔ حکومت ہند بچوں کو قوم کی تعمیل کے سب سے اہم شراکت داروں میں سے ایک تصور کرتی ہے۔ ان کی امیدوں اور امنگوں کا اعتراف کیا جاتا ہے اور ان کی حصولیابیوں کے بدلے میں انہیں نوازا جاتا ہے۔ اگر چہ ہر بچہ انتہائی قیمتی ہے اور اس کی حصولیابیوں کی ستائش بھی کی جانی چاہئے تاہم کچھ ایسے بچے بھی ہیں جن کی حصولیابیاں دوسرے بہت سے افراد کے لئے تحریک کا کام کرتی ہیں۔ اس مقصد کے حصول کےلئے حکومت ہر سال یہ ایوارڈ دیتی ہے تاکہ مختلف شعبوں میں ہمارے بچوں کی غیر معمولی حصولیابیوں کا اعتراف کیا جا سکے۔ ہر وہ بچہ جس نے اختراعات ، تعلیمی حصولیابیوں ، سماجی خدمت ، فن و ثقافت ، کھیل کود اور بہادری کے شعبے میں کسی غیر معمولی کارکردگی کا اظہار کیا ہو وہ اس ایوارڈ کے لئے درخواست دے سکتا ہے۔ اسی طرح سے کوئی بھی شخص جو کسی بچے کی ممتاز کارکردگی سے واقف ہو وہ اس ایوارڈ کے لئے اس بچے کے نام کی سفارش کر سکتا ہے۔ ایک اعلیٰ سطحی کمیٹی ہر درخواست پر محتاط انداز میں غور و فکر کرنے کے بعد فاتحین کے ناموں کا انتخاب کرتی ہے۔ صدر جمہوریہ ہند جناب رام ناتھ کووند نے کل یعنی 22 جنوری 2020 کو پردھان منتری راشٹریہ بال پرسکار پیش کئے۔ قبائلی فنکاروں ، این سی سی کیڈٹوں ، این ایس ایس رضا کاروں اور تمثیلی فنکاروں کے ساتھ گھر پر وزیراعظم 1730 سے زیادہ قبائلی فنکاروں ، این سی سی کیڈٹوں ، رضا کاروں اور تمثیلی فنکاروں کے ساتھ بھی تبادلہ خیال کریں گے جو 24 جنوری 2020 کو یوم جمہوریہ کی مناسبت سے ایٹ ہوم یوم جمہوریہ پریڈ میں شرکت کریں گے۔
وزیر اعظم نے سابق وزیر اعظم محترمہ اندرا گاندھی کو  ان کی برسی پر  خراج  عقیدت پیش کیا ہے

نئی دہلی،31اکتوبر وزیر اعظم جناب نریندر مودی نے سابق وزیر اعظم محترمہ اندرا گاندھی کو ان کی برسی پر خراج عقیدت پیش کیا ہے۔ وزیر اعظم نے کہا ہے ’’ ہماری سابق وزیر اعظم محترمہ اندرا گاندھی کو ان کی برسی پر خراج عقیدت‘‘۔
مہاراشٹر کے شولا پور میں سڑک روابط، غریبوں کے لئے مکانات، پانی کی سپلائی اور سیوریج نظام کوتقویت

نئی دہلی، 8 جنوری 2019، وزیراعظم جناب نریندر مودی کل مہاراشٹر میں شولا پور کا دورہ کریں گے وہ متعدد ترقیادتی پروجیکٹوں کا آغاز کریں گے اور متعدد پروجیکٹوں کا سنگ بنیاد رکھیں گے۔ سڑک نقل و حمل اور سڑک روابط کو تقویت دینے کے لئے وزیراعظم قومی شاہراہ نمبر 211 (نئی قومی شاہراہ نمبر 52) کے چار لین والے شولا پور۔ تُلجا پور۔ عثمان آباد سیکشن کو قوم کے نام وقف کریں گے۔ شولا پور۔ عثمان قومی شاہراہ کو چار لین والی شاہراہ میں تبدیلی کئے جانے سے شولا پور کے، مہاراشٹر کے اہم مراٹھواڑہ خطے سے سڑک روابط کو بہتر بنانے میں مدد ملے گی۔ وزیراعظم پردھان منتری آواس یوجنا کے تحت 30 ہزار مکانوں کا سنگ بنیاد رکھیں گے۔ اس سے بنیادی طور پر کچرا چننے والوں، رکشا چلانے والے، کپڑے کی ملوں میں کام کرنے والوں، بیڑھی بنانے والوں وغیرہ جیسے غریب بے گھر لوگوں کو فائدہ ہوگا۔اس پروجیکٹ کی مجموعی لاگت 1811.33 کروڑ روپے ہے جس میں سے مجموعی طور پر 750 کروڑ روپے مرکزی اور ریاستی حکومت کے ذریعہ بطور امداد فراہم کی جائے گی۔ سووچھ بھارت مشن کو ذہن میں رکھتے ہوئے، وزیراعظم شولا پور میں زیر زمین سیوریج سسٹم اور تین سیویج ٹریٹمنٹ پلانٹوں کو قوم کے نام وقف کریں گے۔ اس سے اس شہر کے سیور کوریج میں اضافہ ہوگا اور شہر میں صفائی ستھرائی کی صورتحال بہتر بنے گی۔ یہ موجودہ نظام کی جگہ لے گا یہ اے ایم آر یو ٹی (امرت) مشن کے تحت بنائے جارہے ٹرنک سیوروں کو بھی جوڑے گا۔ وزیراعظم شولا پور اسمارٹ سٹی میں علاقے پر مبنی ترقی کے ایک جزو کے طور پر پانی کی سپلائی اور سیوریج سسٹم کو بہتر بنانے والے مشترکہ پروجیکٹ کا سنگ بنیاد بھی رکھیں گے۔ وزیراعظم اجانی ڈیم سے شولا پور سٹی تک پینے کے پانی کی سپلائی میں اضافہ کرنے والے پروجیکٹ اور امرت مشن کے تحت زیر زمین سیوریج سسٹم کا بھی سنگ بنیاد رکھیں گے۔ اسمارٹ سٹی مشن کے تحت ان پروجیکٹوں کے لئے منظور شدہ رقم 244 کروڑ روپے ہے۔ توقع ہے کہ اس پروجیکٹ سے سروس ڈلیوری کی صورتحال میں قابل ذکر بہتری آئے گی اور ٹکنالوجی کی مدد سے عوامی صحت کو بہتر بنانے میں بھی اس سے مدد ملے گی۔ وہ شہر میں ایک عوامی جلسے سے خطاب کریں گے۔ وزیراعظم کا اس شہر کا یہ دوسرا دورہ ہے۔ 16 اگست 2014 کو اپنے پہلے دورے میں انہوں نے قومی شاہراہ نمبر 9 کے شولا پور۔ مہاراشٹر/ کرناٹک بارڈر سیکشن کو چار لین میں بدلے جانے کی کام کا سنگ بنیاد رکھا تھا اور 765 کے وی صلاحیت کے شولا پور۔ رائے چور پاور ٹرانسمیشن لائن کو قوم کے نام وقف کیا تھا۔ ۔۔۔۔۔۔۔۔۔۔۔ ۔ م ن۔م م۔ن ا۔
وزیر اعظم 3 نومبر کو کم ٹیکہ کاری والے اضلاع کے ساتھ جائزہ میٹنگ کریں گے

نئی دہلی۔ 31 اکتوبر جی – 20 چوٹی کانفرنس اور کوپ 26 میں شرکت کر کے ملک واپس آنے کے فوراً بعد، وزیر اعظم جناب نریندر مودی 3 نومبر کو دوپہر 12 بجے ویڈیو کانفرنسنگ کے ذریعہ ان اضلاع کے ساتھ ایک جائزہ میٹنگ کریں گے جہاں ٹیکہ کاری کم ہوئی ہے۔ میٹنگ میں وہ اضلاع شامل ہوں گے جہاں 50 فیصد سے کم کووڈ ویکسین کی پہلی خوراک دی گئی ہے اور ویکسین کی دوسری خوراک کا کوریج کم ہے۔ وزیر اعظم جھارکھنڈ، منی پور، ناگالینڈ، اروناچل پردیش، مہاراشٹر، میگھالیہ اور دیگر ریاستوں کے 40 سے زیادہ اضلاع کے ضلع مجسٹریٹوں کے ساتھ بات چیت کریں گے جن اضلاع میں ٹیکہ کاری کم ہوئی ہے۔ اس موقع پر ان ریاستوں کے وزرائے اعلیٰ بھی موجود ہوں گے۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم کی پرگتی کے ذریعے بات چیت

نئی دہلی؍25 اپریل2018،وزیر اعظم جناب نریندر مودی نے آج سرگرم حکمرانی اور بروقت نفاذ سے متعلق آئی سی ٹی پر مبنی کثیر ماڈل پلیٹ فارم پرگتی کے ذریعے 25ویں میٹنگ کی صدارت کی۔ پرگتی کی 25 میٹنگوں میں 10 لاکھ کروڑ سے زائد کی کل سرمایہ کاری والے 227 پروجیکٹوں کا مجموعی طورپر جائزہ لیا گیا ہے۔اسی طرح مختلف شعبوں میں عوامی شکایات کے ازالے پر بھی نظرثانی کی گئی ہے۔ وزیر اعظم نے پرگتی کی 25 ملاقاتوں کی تکمیل پر تمام حصے داروں کو مبارکباد ی۔ انہوں نے کہا کہ پرگتی میکنزم کے نتیجے کے طورپرمرکز اور ریاستوں کے درمیان تال میل بڑھا ہے۔ انہوں نے کہا کہ ہمارے وفاقی ڈھانچے کے لئے پرگتی پہل ایک عظیم مثبت طاقت ہے۔ وزیر اعظم نے کہا کہ رکے ہوئے پروجیکٹوں کے علاوہ پرگتی پلیٹ فارم سے سماجی شعبے کی متعدداسکیموں پر نظر ثانی کرنے اور ان میں بہتری لانے میں بھی مدد ملی ہے۔ آج پرگتی کی 25 ویں میٹنگ میں وزیر اعظم نے سابق فوجیوں کی فلاح و بہبود سے متعلق شکایات سے نمٹنے اور انہیں حل کرنے کی سمت میں ہونے والی پیش رفت پر نظر ثانی کی۔ وزیر اعظم نےشکایات کے تیز رفتار ازالے میں بہتری کی اہمیت پر زور دیا، تاکہ سابق فوجیوں کے مسائل مختصر ترین وقت میں مثبت طورپر حل کئے جاسکیں۔ وزیر اعظم نے ریلوے ، سڑک، پیٹرولیم، بجلی، کوئلہ، شہری ترقی ،صحت اورخاندانی فلاح و بہبود کے شعبوں میں 10 بنیادی ڈھانچوں کے پروجیکٹوں پر نظر ثانی کی۔یہ پروجیکٹ ہماچل پردیش، اترپردیش، اڈیشہ، آندھراپردیش، گجرات، مہاراشٹر، آسام، سکم ، مغربی بنگال، بہار، تمل ناڈو اور جھارکھنڈ سمیت متعدد ریاستوں میں پھیلے ہوئے ہیں۔ وزیر اعظم نے پردھان منتری کرشی سینچائی یوجنا کے نفاذ میں ہونے والی پیش رفت کا بھی جائزہ لیا۔انہوں نے درج فہرست قبائل کے طلباء کی اعلیٰ تعلیم کے لئے نیشنل فیلو شپ اور اسکالر شپ سے متعلق پروگرام پر بھی نظرثانی کی۔ م ن۔ن ا۔ن ع
سعودی عرب کے شہزادہ  کے ہندوستان دورے کے دوران دستخط شدہ مفاہمت ناموں / معاہدوں کی فہرست

نمبر شمار مفاہمت نامے / معاہدہ کا نام ہندوستان کی جانب سے دستخط کئے : سعودی عرب کی جانب سے دستخط کئے : 1 حکومتِ ہند اور سلطنت سعودی عرب کے مابین قومی سرمایہ کاری اور بنیادی ڈھانچہ فنڈ میں سرمایہ کاری پر مفاہمت نامے پر دستخط خارجہ امور کی وزیر محترمہ سشما سوراج توانائی ، صنعت اور معدنی وسائل کے وزیر عزت مآب خالد الفلاح 2 حکومتِ جمہوریۂ ہند ، وزارتِ سیاحت اور سلطنت سعودی عرب کی سعودی کمیشن برائے سیاحت اور قومی ورثے کے مابین سیاحت کے میدان میں تعاون کے لئے مفاہمت نامہ جناب ٹی ایس ترومورتی ، سکریٹری ( ای آر ) عزت مآب جناب عادل الزبیر ، وزیر مملکت برائے خارجی امور 3 حکومت جمہوریۂ ہند اور حکومت سعودی عرب کے مابین ہاؤسنگ کے میدان میں تعاون کے لئے مفاہمت نامہ جناب احمد جاوید ، سعودی عرب میں ہندوستانی سفیر عزت مآب ڈاکٹر ماجد بن عبداللہ القصیبی ، وزیر برائے کامرس اور سرمایہ کاری 4 باہمی سرمایہ کاری تعلقات کے فروغ کے لئے حکومت جمہوریۂ ہند کے فریم ورک کو آپریشن پروگرام بٹوین انویسٹمنٹ اور حکومتِ سعودی عرب کے سعودی اریبین جنرل انویسٹمنٹ اتھارٹی کے مابین معاہدہ جناب احمد جاوید ، سعودی عرب میں ہندوستانی سفیر عزت مآب ڈاکٹر ماجد بن عبداللہ القصیبی ، کامرس اور سرمایہ کاری کے وزیر 5 آڈیو – ویژوول پروگرام کے تبادلے کے لئے پرسار بھارتی ، نئی دلّی ، انڈیا اور سعودی عرب براڈ کاسٹنگ کوآپریشن ( ایس بی سی ) ، سعودی عرب کے مابین براڈ کاسٹنگ پر مفاہمت نامہ جناب احمد جاوید ، سعودی عرب میں ہندوستان کے سفیر عزت مآب ڈاکٹر ترکی عبداللہ الشبانہ ، میڈیا وزیر نوٹ : مذکورہ بالا کے علاوہ ، سعودی عرب کی جانب سے بین الاقوامی شمسی اتحاد ( آئی ایس اے ) پر فریم ورک معاہدہ پر دستخط کئے گئے ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ش ت ۔ ع ا )
وزیراعظم نے گُڈ فرائی ڈے کے موقع پر عیسیٰ مسیح کو یاد کیا

نئی دہلی،10؍اپریل،وزیراعظم جناب نریندر مودی نے گُڈ فرائی ڈے کے موقع پر حضرت عیسیٰ مسیح کی صداقت، خدمت خلق اور انصاف کے تئیں وابستگی کو یاد کیا۔ وزیراعظم نے اس موقع پر ارسال کئے گئے اپنے پیغام میں کہا ہے کہ ’’ حضرت عیسیٰ مسیح نے اپنی زندگی دوسروں کی خدمت کے لئے وقف کردی تھی۔ ان کے حوصلے اور ان کی صداقت یہ سب انصاف کے جذبے کی گواہی دیتے ہیں۔ گُڈ فرائی ڈے کے موقع پر ہم حضرت عیسیٰ مسیح کی صداقت ، خدمت خلق اور انصاف کے تئیں وابستگی کو یاد کرتے ہیں‘‘۔ ۔۔۔۔۔۔۔۔۔۔۔۔۔۔۔۔۔۔ (م ن-ش س- ق ر)
ہندوستان مینوفیکچرنگ کی دنیا میں  مسلسل ترقی کر رہا ہے: وزیر اعظم

وزیر اعظم جناب نریندر مودی نے اپریل-اکتوبر میں فون کی برآمدات میں سال در سال دوگنا سے زیادہ اضافہ ہونے پر خوشی کا اظہار کیا ہے کیونکہ موبائل فون کی برآمدات 7 ماہ کے اندر 5 ارب ڈالر سے تجاوز کر گئی ہے۔ یہ ہندوستان کے ذریعے پچھلے سال اسی مدت کے دوران کی گئی 2.2 ارب ڈالر کی برآمدات کے مقابلے دوگنا سے زیادہ ہے۔ مرکزی وزیر جناب راجیو چندر شیکھر کے ایک ٹویٹ کا جواب دیتے ہوئے وزیر اعظم نے لکھا: ’’ہندوستان مینوفیکچرنگ کی دنیا میں مسلسل ترقی کر رہا ہے۔‘‘
وزیراعظم نے فادر والس کے انتقال پر  تعزیت کا اظہار کیا

نئی دہلی، 9 نومبر 2020، وزیراعظم جناب نریندر مودی نے فادر والس کے انتقال پر تعزیت کا اظہار کیا۔ وزیراعظم نے کہا ’’فادر والس خصوصی طور پر گجرات میں بہت سے لوگوں کو عزیز تھے۔ مختلف شعبوں مثلاً ریاضی اور گجراتی ادب میں انہیں نمایاں حیثیت حاصل ہے۔ سماج کی خدمت کرنے کا جذبہ بھی ان میں بھرپور تھا۔ ان کے انتقال سے میں غمزدہ ہوں۔ ایشور ان کی آتما کو شانتی دے‘‘۔ ۔۔۔۔۔۔۔۔۔۔۔ م ن۔ا گ۔ن ا۔
امور فوجداری میں، باہمی قانونی امداد کے لئے ہند-مراقش معاہدے کی منظوری

نئیدہلییکم نومبر۔وزیراعظم جناب نریندرمودی کی صدارت میں ہونےوالے مرکزی کابینہ کے اجلاس میں امور فوجداری میں باہمی قانونی امداد کے معاہدے کو منظوری دے دی گئی ۔ فوائد : اس معاہدے سے جرائم کو دائرہ قانون میں لانے اورخاطیوں کو کیفر کردار تک پہنچانے ، مجرموں کا پتہ لگانے ، انہیں روکنے اور مجرمین کے اثاثوں اورجرائم میں استعمال ہونے والا سامان کو ضبط کئے جانے کے امور میں ہندوستان اور مراقش کے درمیان طے پانے والے تعاون کے اس دو فریقی معاہدے کا وسیع تر قانونی خاکہ تیار کیا جاسکے گا ۔علاوہ ازیں ا س کا ایک مقصد یہ بھی ہےکہ جرائم کی تفتیش اورمجرموں کو قانو ن کی گرفت میں لانے کے کام میں موثر اضافہ کیا جاسکے گا اور سماج کی مجموعی ترقی کے لئے پیشگی مطلوب ، پُر امن ماحول فراہم کرایا جاسکے گا۔ علاوہ ازیں یہ معاہدہ منظم مجرموں اوردہشت گردوں کے طریق کار کے بارے میں بہتر معلومات حاصل کرنے میں بھی مزید سود مند ثابت ہوگا ،جس کے نتیجے میں داخلی سلامتی کے شعبوں میں بہتر پالیسی فیصلے کئے جاسکیں گے ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیراعظم نے ویڈیو کانفرنسنگ کے ذریعے نیروبی، کینیا میں شری کچھی لیوا پٹیل سماج کی سلور جوبلی تقریبات سے خطاب کیا

نئیدہلی۔30؍مارچ۔وزیراعظم جناب نریندر مودی نے آج ویڈیو کانفرنسنگ کے ذریعے نیروبی، کینیا میں شری کچھی لیوا پٹیل سماج کی سلور جوبلی تقریبات سے خطاب کیا۔ اپنے خطاب میں وزیراعظم نے مختلف فلاح وبہبود کے کاموں اور شمالی افریقہ کی ترقی میں کچھی لیوا پٹیل سماج کی خدمات کی ستائش کی ۔ انہوں نے کینیا کی تحریک آزادی میں ہندوستانیوں کے رول کو بھی یاد کیا۔ وزیراعظم نے ہر طرح کی ترقی میں کچھی سماج کی خدمات اور خصوصی طور پر کچھ میں 2001 کے زلزلے کے بعد تعمیر نو اور بازآبادکاری میں کچھی سماج کے رول کیلئے ان کی ستائش کی۔ انہوں نے’’کچھ ، جس کو ایک زمانے میں ایک ویران علاقہ سمجھا جاتا تھا ، اب ایک اہم سیاحتی مقام بن گیا ہے۔ ‘‘وزیراعظم نے کچھ خطے کے دور دراز علاقے میں نرمدا کا پانی پہنچانے میں اپنی حکومت کے اس دور کی کوششوں کا ذکر کیا جب وہ گجرات کے وزیراعلیٰ تھے۔ وزیراعظم نے خطے میں ترقیاتی کاموں کو انجام دینے میں مرکز اور ریاستی حکومت کی ڈبل انجن طاقت کا ذکر کیا۔ انہوں نے کہا ’’گزشتہ چند برسوں میں اس خطے کو ہزاروں کروڑ روپئے کی سرمایہ کاری حاصل ہوئی ہے۔ ‘‘ انہوں نے کچھ اور جام نگر کے درمیان گجرات میں مجوزہ رورو سروس کے بارے میں بھی حاضرین کو مطلع کیا۔ وزیراعظم نے کہا کہ ہندوستان اور افریقی ممالک کے تعلقات میں اضافہ ہورہا ہے۔ انہوں نے کہا کہ ’’ہندوستان میں حال ہی میں ہند۔ افریقہ سربراہ کانفرنس اور افریقی ڈیولپمنٹ بینک کی ایک میٹنگ کا انعقاد کیا گیا۔‘‘ انہوں نے یہ بھی کہا کہ موجودہ حکومت کے دور اقتدار میں صدر جمہوریہ ہند ، نائب صدر اور ہندوستان کے وزیراعظم کے طور پر وہ خود ، 20 سے زیادہ مواقع پر مختلف افریقی ممالک کا دورہ کرچکے ہیں۔ اپنے خطاب کے دوران وزیراعظم نے ہندوستان کی ثقافتی اور روحانی روایتوں کو محسوس کرنے کیلئے جنوری 2019 میں کنبھ میلے کے موقع پر حاضرین میں سے لوگوں اور خصوصی طور پر ایسے لوگوں کو ہندوستان آنے کی دعوت دی جو ہندوستان کبھی نہیں آئے ہیں۔ وزیراعظم جناب نریندر مودی نے شری کچھی لیوا پٹیل سماج کی نیروبی۔ ویسٹ کمپلیکس کی سلور جوبلی تقریبات کے موقع پر حاضرین کو مبارکباد پیش کی۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ا گ۔ع ن۔ 30-03-2018
وزیراعظم  نے میلاد النبی کے موقع پر لوگوں  کو مبارکباد دی

نئی دہلی :19 ؍اکتوبر2021: وزیراعظم جناب نریندر مودی نے میلاد النبی کے موقع پر لوگوں کو مبارکباد دی ہے۔ وزیراعظم نے ایک ٹویٹ میں کہا؛ ’’میلادالنبی کی مبارکباد ۔ ہرطرف امن اور خوشحالی ہو۔ رحم دلی اور بھائی چارے کا جذبہ ہمیشہ قائم رہے۔ عیدمبارک!‘‘
شنگھائی تعاون تنظیم (ایس سی او) کے سربراہ اجلاس میں شرکت کے لیے وزیراعظم کی سمرقند آمد

وزیر اعظم جناب نریندر مودی ازبکستان کے صدرعزت مآب شوکت مرزایوئیف کی دعوت پر سمرقند پہنچ گئے ہیں جہاں وہ شنگھائی تعاون تنظیم (ایس سی او) کے سربراہان مملکت کی کونسل کے 22 ویں اجلاس میں شرکت کریں گے۔ سمرقند پہنچنے پر ازبکستان کے وزیراعظم عزت مآب جناب عبداللہ عاریوف نے وزیر اعظم کا پرتپاک استقبال کیا ۔ہوائی اڈے پر کئی وزرا سمرقند خطے کے گورنر اور ازبکستان حکومت کے کئی سینئر عہدیداروں نے بھی وزیراعظم کا استقبال کیا۔ کل صبح، 16 ستمبر 2022 کو، وزیر اعظم شنگھائی تعاون تنظیم کے سربراہ اجلاس میں شرکت کریں گے اور ازبکستان کے صدر اور سربراہ اجلاس میں شرکت کرنے والے بعض دیگر رہنماؤں سے دوطرفہ میٹنگیں کریں گے۔
بھارت اور جاپان کے درمیان خوراک کی ڈبہ بندی کے شعبہ میں مفاہمت کو کابینہ کی منظوری

نئی دہلی،23 ؍ جنوری / وزیراعظم جناب نریندرمودی کی صدارت میں کابینہ نے خوراک کی ڈبہ بندی کی صنعت کے شعبہ میں تعاون سے متعلق ہوئے مفاہمت (ایم او سی) کو اپنی منظوری دے دی ہے۔ فوائد: بھارت اور جاپان کے درمیان خوراک کی ڈبہ بندی کے شعبہ میں باہمی تعاون سے دونوں ملکوں کو فائدہ ہوگا۔ یہ دونوں ملکوں میں خوراک کی ڈبہ بندی کی صنعت میں رائج بہترین طریقہ کار کے تئیں افہام و تفہیم کو فروغ حاصل ہوگا اور اس سے فوڈ پروسیسنگ کے سیکٹر کو بہتر بنانے میں مدد ملے گی اور اس کے ساتھ ہی ساتھ منڈی تک رسائی بھی بہتر ہوگی، جس کے نتیجہ میں مساوات اور شمولیت آئے گی۔ مذکورہ ایم او سی سے جدید تکنیک اور طریقہ عمل اپنانے سے ملک میں فوڈ پروسیسنگ کے شعبہ میں بہتری آئے گی۔ بہتر طریقہ کار اور بہتر مارکٹ تک رسائی سے ملک میں فوڈ پروسیسنگ کی صنعت میں اضافے پر مدد ملے گی۔
کابینہ نے علم ارضیات اور معدنی وسائل کے شعبے میں تعاون کے لئے ہندوستان اور فن لینڈ کے مابین مفاہمت نامہ کو منظوری دی

نئی دہلی 02ستمبر : وزیر اعظم جناب نریندر مودی کی زیرصدارت مرکزی کابینہ نے جیولوجیکل سروے آف انڈیا ، وزارت کانکنی ، حکومت ہند اور جیولوجیکل سروے آف فن لینڈ (جیولوجین تتکی مسکیسکس)، وزارت روزگار اور معیشت، حکومت فن لینڈ کے مابین علم ارضیات اور معدنی وسائل کے شعبے میں امداد باہمی کے لئے مفاہمت نامہ کو منظوری دے دی ہے۔ یہ مفاہمت نامہ علم ارضیات ، تربیت ، معدنی پیشین گوئی اور مناسب تجزیہ ، 3 / 4 ڈی ماڈلنگ ، زلزلہ اور دیگر جیو فزیکل سروے کے شعبے میں دونوں تنظیموں کے مابین سائنسی روابط کو مضبوط بنانے کی سہولت فراہم کرتا ہے۔ اس مفاہمت نامہ کا مقصد باہمی معاشی ، معاشرتی اور ماحولیاتی فائدہ کے لئے شریک افراد کے مابین علم ارضیات اور معدنی وسائل کے شعبوں میں تعاون کو فروغ دینے کے لئے ایک فریم ورک اور ایک پلیٹ فارم مہیا کرنا ہے اور علم ارضیات اور معدنی وسائل کے شعبوں میں دریافت اور کان کنی کو فروغ دینے کے لئے جیولوجیکل اعداد و شمار کے بندوبست اور معلومات کی ترسیل کے تجربات شیئر کرنے ہیں۔ جیولوجیکل سروے آف انڈیا (جی ایس آئی) حکومت ہند کی ایک اہم جیو۔ سائنسی تنظیم ہے جو قومی جیو سائنٹیفک معلومات کو مسلسل اپڈیٹ کرنے اور معدنی وسائل کا اندازہ کرنے کے معاملہ میں بین الاقوامی شہرت یافتہ تنظیم ہے۔ یہ مقاصد زمینی سروے ، ہوائی اور سمندری سروے ، معدنی امکانات اورتحقیقات ، کثیر موضوعاتی جیو سائنٹفک ، جیو ٹیکنیکل ، جیو ماحولیاتی اور قدرتی خطرات کے مطالعے ، گلیشیولوجی ، سیسموٹیکٹونک مطالعہ اور بنیادی تحقیق کے ذریعے حاصل کیے جاتے ہیں۔ فن لینڈ کے جیولوجیکل سروے محکمہ کو کثیر جہتی اعداد و شمار کے انضمام اور تجزیہ میں مہارت حاصل ہے جس میں معدنی پیشین گوئی ، خطرات کی روک تھام، ماحولیاتی اثرات کا اندازہ لگانے اور معاشرتی و اقتصادی اہمیت کے حامل دیگر شعبوں کے لئے 3 / 4 ڈی ماڈلنگ پر خصوصی زور دیا جاتا ہے۔ ساتھ ہی اسے جی آئی ایس پر مبنی ماڈلنگ کا کم سے کم علم رکھنے والے صارفین کے ذریعہ استعمال کئے جا سکنے والے فیصلہ سپورٹ سسٹم تیار کرنے میں بھی مہارت حاصل ہے۔
وزیر اعظم نے گرو گوبند سنگھ جی کے یوم ولادت پر 350 روپئے کا یادگاری سکہ جاری کیا

وزیر اعظم نے لوہڑی کے موقع پر ملک کو مبارکباد دی نئی دہلی،13/جنوری وزیر اعظم جناب نریندر مودی نے گروگوبند سنگھ جی کے یوم ولادت کے موقع پر آج قومی راجدھانی میں 350 روپئے کا ایک یادگاری سکہ جاری کیا۔ انھوں نے گروگوبند سنگھ جی کے مثالی نظریات اور انسانی اقدار،جذبہ، بہادری اور قربانی کی تعریف کی اور لوگوں سے ان کے بتائے ہوئے راستے پر چلنے کی اپیل کی۔ وزیر اعظم ، گروگوبند سنگھ جی کا یوم ولادت منانے کے لیے یادگاری سکہ جاری کرنے کے بعد اپنی رہائش گاہ، 7 لوک کلیان مارگ پر چنندہ لوگوں کو خطاب کر رہے تھے۔ جناب نریندر مودی نے کہا کہ گروگوبند سنگھ جی ایک عظیم سپہ سالار، فلاسفی، شاعر اور گرو تھے۔ انھوں نےظلم وستم کے خلاف لڑائی لڑی۔ لوگوں کو دی گئیں ان کی تعلیمات مذہب اور ذات پات کی بندشوں کو توڑنے پر مرکوز تھیں۔ محبت، امن اور قربانی کا ان کا پیغام آج بھی یکساں طور پر موزوں ہے۔ وزیر اعظم نے کہا کہ گروگوبند سنگھ جی، ان کے اقدار اور تعلیمات آنے والے زمانے میں لوگوں کے لیے ترغیب اور رہنمائی کا ذریعہ بنے رہیں گے۔ انھوں نے کہا کہ یہ یادگاری سکہ ہماری طرف سے ان کے تئیں احترام اور تعظیم کی ایک چھوٹی سی کوشش ہے۔ انھوں نے لوگوں سے گروگوبند سنگھ جی مہاراج کے ذریعہ بتائے گئے 11 نکاتی راستوں پر چلنے کی اپیل کی۔ وزیر اعظم نے اس موقع پر ہم وطنوں کو لوہڑی کی مبارکباد دی۔ وزیر اعظم نے ملک کے لوگوں سے 30 دسمبر 2018 کے ان کے ماہانہ ریڈیو پروگرام، من کی بات کی طرز پر گروگوبند سنگھ جی کے ذریعہ دکھائی گئی دیش بھگتی اور قربانی کی راہ پر چلنے کی اپیل کی۔ انھوں نے 5 جنوری 2017 کو، پٹنہ میں شری گرو گوبند سنگھ جی مہاراج کے 350ویں یوم پیدائش کی تقریبات میں شرکت کی تھی اور اس موقع پر ایک یادگاری ڈاک ٹکٹ جاری کیا۔ جناب مودی نے 15 اگست 2016 کو لال قلعہ کی فصیل سے آزادی کے موقع پر اپنے خطاب میں اور پھر 18 اکتوبر 2016 کو لدھیانہ نیشنل ایم ایس ایم ای ایوارڈ کی تقریب میں گروگوبند سنگھ جی کے قدروں اور آئیڈیل کا ذکر کرتے ہوئے انھیں انسانیت کی بنیاد قرار دی تھی۔
وزیر اعظم نےآرچ بشپ امیریٹس ڈیسمنڈ ٹوٹو کی رحلت پر رنج و غم کا اظہار کیا

نئی دہلی، 26 دسمبر 2021: وزیر اعظم جناب نریندر مودی نے آرچ بشپ امیریٹس ڈیسمنڈ ٹوٹو کی رحلت پر رنج و غم کا اظہار کیا ہے۔ ایک ٹوئیٹ میں، وزیر اعظم نے کہا؛ ’’آرچ بشپ امیریٹس ڈیسمنڈ ٹوٹو دنیا بھر کے لاتعداد عوام کے لیے ایک مشعل راہ تھے۔ انسانی وقا ر اور مساوات کو ان کے ذریعہ دی گئی اہمیت کو ہمیشہ یاد رکھا جائے گا۔ ان کی رحلت پر میں ازحد غمگین ہوں، اور ان کے مداحین کے تئیں تعزیت کا اظہار کرتا ہوں۔ خدا کرے کہ ان کی روح کو تسکین نصیب ہو۔‘‘
وزیر اعظم نے دیو بھومی کے لوگوں کو کووڈ-19کی 100 فیصد پہلی خوراک  لینے پر مبارکباد دی

وزیر اعظم جناب نریندر مودی نے باشندگان ِدیو بھومی کو 18 سال سے زیادہ عمر کے لوگوں کے لیے کووڈ-19کی 100 فیصد پہلی خوراک لینے پر مبارکباد پیش کی ہے۔ وزیر اعظم نے مزید کہا کہ اتراکھنڈ کی اس کامیابی نے کووڈ-19کے خلاف ملک کی لڑائی میں بہت اہم رول ادا کیا ہے۔ اتراکھنڈ کے وزیر اعلیٰ جناب پشکر سنگھ دھامی کے ایک ٹویٹ کے جواب میں وزیر اعظم نے یہ تبصرہ کیا ہے۔